Trujillo, Honduras
<s>Trujillo je grad i općina (municipalidad) u Hondurasu, koji se nalazi u departmanu Colón, čije je i središte.</s><s>Trujillo se nalazi na sjevernoj obali Hondurasa, na Karipskom moru, te ima nešto više od 60,000 stanovnika.</s>

<s>Historija</s>

<s>Kristofor Kolumbo je 14. kolovoza 1502. godine doplovio do Trujilla, kojemu je dao ime Punta de Caxinas; bio je to njegov prvi susret s centralnoameričkom obalom.</s><s>Sam grad formalno je osnovan 1524. godine, nedugo nakon Cortésova osvajanja Meksika.</s><s>Cortés je poslao Cristóbala de Olida da uspostavi kontrolu nad tim područjem, a ovaj je spomenute godine osnovao grad Triunfo de la Cruz, koji je bio smješten nekoliko kilometara zapadno od današnjeg Trujilla.</s><s>De Olid je ubrzo pokušao preuzeti kontrolu nad Centralnom Amerikom iz Trifunija, međutim Cortés je poslao Francisca de las Casasa, koji je porazio de Olida i relocirao Trifunio na područje današnjeg Trujilla; istovremeno, Trujillo je dobio svoje današnje ime.</s>

<s>Za vrijeme španjolske uprave, Trujillo je bio glavni grad Hondurasa, ali je zbog velike izloženosti i čestih napada pirata, središte preseljeno u grad Comayaguu.</s><s>Od 1821. godine, Trujillo je trajno izgubio status glavnog grada.</s>

<s>Godine 1860., u gradu je pogubljen američki pustolov William Walker, nakon što je njegov vojni pohod na Centralnu Ameriku završio fijaskom.</s><s>Njegov grob je lokalna turistička atrakcija.</s>

<s>Gospodarstvo</s>

<s>Historijski, Trujillo je bio jedan od centara stočarske industrije, uz grad Omou, koji se nalazi na zapadnom dijelu honduraške obale.</s><s>Većina stoke uzgajana na tom području je ostala u vlasništvu Hondurašana te nije završila u izvozu.</s>

<s>Zanimljivosti</s>

<s>Američki pisac O. Henry, tvorac termina "banana republika" (inspiriranog upravo Hondurasom),  tokom svog jednogodišnjeg boravka u Hondurasu uglavnom je živio u Trujillu.</s><s>Kasnije je napisao nekoliko kratkih priča smještenih u fiktivnom gradiću Coraliju, u fiktivnoj zemlji Ančuriji, koji je inspiriran upravo Trujillom.</s><s>Većina tih priča sabrana je u zbirci Cabbages and Kings.</s>

<s>Reference</s>

<s>Vanjske veze 
 The Trujillo Honduras Pages  (history, news and pictures of Trujillo).</s><s>Honduran Notebook, 1997</s>

<s>Gradovi u Hondurasu</s>

